ભરૂચઃ(સોમવાર):- ૧ લી મે ના રોજ ભરૂચમાં ગુજરાત સ્‍થાપના દિનની રાજયકક્ષાની ઉજવણીના ઉપલક્ષ્યમાં અંકલેશ્વર ખાતે નાયબ મુખ્‍યમંત્રીશ્રી નીતિનભાઈ પટેલના હસ્‍તે રૂ.સાત કરોડના ખર્ચે વિવિધ વિકાસ પ્રકલ્‍પોનું ભૂમિપૂજન અને લોકાર્પણ સંપન્ન થયું હતું.લોકાર્પણ કાર્યક્રમમાં સંબોધન કરતા નાયબ મુખ્‍યમંત્રીશ્રી નીતિનભાઈ પટેલે જણાવ્‍યું હતું કે, નવી પેઢી એ વાતથી કદાચ અજાણ હશે કે મહારાષ્‍ટ્રમાંથી અલગ થવા માટે મહાગુજરાત આંદોલનમાં અનેક નવલોહિયા યુવાનોએ પોતાના પ્રાણોની આહૂતિ આપી શહીદી વહોરી હતી. ત્‍યારે આપણને ગુજરાત રાજય મળ્‍યું હતું. ગુજરાત ગૌરવ દિવસની ઉજવણી માત્ર પ્રાસંગિક ન રહેતા સંબંધિત જિલ્લામાં ૧લી મેની ઉજવણીની સાથે ગામે-ગામ કરોડો રૂપિયાના વિકાસકાર્યોની ભેટ ધરીને વિકાસોન્‍મુખ શાસનના દર્શન કરાવવાની એક ઉમદા પરંપ...